Emma Jokiaho

Emma Natalia Jokiaho (s. 1996 Alajärvi) on suomalainen kärpässarjan nyrkkeilijä. Naisten Euroopan mestaruuskilpailuissa painoluokassa 52 kg vuonna 2022 Budvassa Montenegrossa hän voitti pronssia.

Jokiaho edustaa Tampereen Voimailuseuraa ja asuu Tampereella. Jokiaho on opiskellut myös liikuntaneuvojaksi ja urheiluhierojaksi Kuortaneen Urheiluopistossa ja tekee näitä töitä Tampereella.

Nyrkkeilystä kiinnostunut Jokiaho otti aluksi yhteyttä Tampereen Voimailuseuran naisten vastuuvalmentajaan, olympiavalmentaja Maarit Teuroseen ja sittemmin muutti Tampereelle oppiakseen nyrkkeilyä Teurosen opeissa. Jokiaho harjoitteli yhdessä olympiamitalisti Mira Potkosen kanssa tämän uran loppuun asti. Teurosen lopetettua valmennuksen syyskuussa 2021 Jokiaho siirtyi harjoittelemaan TVS:n päävalmentaja Askar Sarsenbayevin kanssa. 

Jokiaho on pelannut myös lentopalloa Alajärven Ankkureissa naisten Ykkössarjassa.

EM-mitalit 
 Pronssia: 2022

Lähteet 
 Jokiahon tilastot BoxRec-tietokannassa

Viitteet

Aiheesta muualla 
 Emma Jokiahon Facebook-fanisivu

Suomalaiset nyrkkeilijät
Vuonna 1996 syntyneet
Elävät henkilöt